**Ministru kabineta noteikumu projekta „Grozījums Ministru kabineta 2017. gada 6. jūnija noteikumos Nr. 313 „Traktortehnikas un tās piekabes reģistrācijas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2017. gada 6. jūnija noteikumos Nr. 313 „Traktortehnikas un tās piekabes reģistrācijas noteikumi”” (turpmāk – noteikumu projekts) sagatavots saskaņā ar Ceļu satiksmes likuma 10. panta 1.4 daļu un 21. panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prasības traktortehnikas un tās piekabes reģistrācijai un noņemšanai no uzskaites ir noteiktas Ministru kabineta 2017. gada 6. jūnija noteikumos Nr. 313 „Traktortehnikas un tās piekabes reģistrācijas noteikumi” (turpmāk – noteikumi Nr. 313). Latvijas transporta tirgū arvien vairāk tiek piedāvāti kravas automobiļi – seglu vilcēji vai arī kravas automobiļi ar kravas kastēm, kuri iepriekš citās Eiropas Savienības dalībvalstīs ir reģistrēti kā lauksaimniecības pašgājējmašīnas jeb traktortehnika (turpmāk – šīs pašgājējmašīnas). Patlaban šīs pašgājējmašīnas tiek reģistrētas Valsts tehniskās uzraudzības aģentūras (turpmāk – aģentūra) traktortehnikas un tās vadītāju valsts informatīvajā sistēmā (turpmāk – informatīvā sistēma) kā speciālās pašgājējmašīnas apakšgrupā “cita speciālā pašgājējmašīna”. Šajā grupā tiek reģistrēta nestandarta traktortehnika, kas neatbilst nevienas citas traktortehnikas grupas definējumam. No 2013. līdz 2019. gadam Latvijā vidēji tika reģistrēta viena šāda pašgājējmašīna gadā, bet no 2019. gada 1. janvāra līdz oktobrim jau ir reģistrēta 51 šāda pašgājējmašīna. Tā kā šīs pašgājējmašīnas vizuāli un tehniski neatšķiras no N kategorijas kravas automobiļiem, ir svarīgi, lai šīs pašgājējmašīnas reģistrācijas brīdī tiktu reģistrētas atsevišķā apakšgrupā un netiktu sajauktas ar apakšgrupā “cita speciālā pašgājējmašīnas” reģistrēto traktortehniku. Tas ir nepieciešams, lai uzraudzības institūcijām būtu vieglāk šīs pašgājējmašīnas atšķirt no citiem transportlīdzekļiem. Lai nodrošinātu drošu šo pašgājējmašīnu ekspluatāciju ceļu satiksmē, tām nosakāmas papildu prasības traktortehnikas un tās piekabju valsts tehnisko apskates noteikumos, paredzot bremžu iekārtu, balstiekārtu, stūres iekārtu un ātrumu ierobežojuma ierīces pārbaudes prasības, kā arī ceļu satiksmes noteikumos, paredzot maksimālo ātruma ierobežojumu. Tādējādi, lai šīs pašgājējmašīnas tiktu reģistrētas atsevišķā apakšgrupā, noteikumu projekts paredz papildināt noteikumu Nr. 313 1. pielikumā traktortehnikas apakšgrupu “Speciālā pašgājējmašīna” ar jaunu apakšgrupu “A-pašgājējmašīna”. Tās A-pašgājējmašīnas, kas reģistrētas apakšgrupā “Speciālā pašgājējmašīna” tiks pārreģistrētas apakšgrupā “A-pašgājējmašīna”, kad tiks veiktas darbības saistībā ar to pārreģistrāciju, tas ir, izdota jauna reģistrācijas apliecība. Pēc šī noteikumu projekta spēkās stāšanās, īpašniekam nav obligāts pienākums apmainīt reģistrācijas apliecību.  |
| 3. | Projekta izstrādē iesaistītās institūcijas | Valsts tehniskās uzraudzības aģentūra  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar attiecīgo pašgājējmašīnu īpašniekus (turētājus, valdītājus) un Valsts tehniskās uzraudzības aģentūru. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Vienlaikus ar šo noteikumu projektu tiks virzīts Ministru kabineta noteikumu projekts „Grozījumi Ministru kabineta 2015. gada 2. jūnija noteikumos Nr. 279 „Ceļu satiksmes noteikumi””, kas paredz ierobežot maksimālo braukšanas ātrumu līdz 60 km/h ārpus apdzīvotām vietām traktortehnikai, kura reģistrēta Valsts tehniskās uzraudzības aģentūras traktortehnikas un tās vadītāju valsts informatīvās sistēmas apakšgrupās “A-pašgājējmašīna” vai “cita speciālā pašgājējmašīna”. 2. Lai nodrošinātu drošu A-pašgājējmašīnu un speciālo pašgājējmašīnu ekspluatāciju ceļu satiksmē, tiks sagatavoti Ministru kabineta noteikumi “Noteikumi par traktortehnikas un tās piekabju valsts tehnisko apskati un tehnisko kontroli uz ceļiem”, kas paredzēs bremžu iekārtu, balstiekārtu, stūres iekārtu, gaismu un ātruma ierobežojuma ierīces pārbaudes prasības traktortehnikas valsts tehniskajās apskatēs. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Informācija par noteikumu projektu no 2019. gada 7.  līdz 22. novembrim bija ievietota Ministru kabineta tīmekļvietnes sadaļā „Sabiedrības līdzdalība” un Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedrības līdzdalība”. <http://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2017-?id=843> https://www.mk.gov.lv/content/ministru-kabineta-diskusiju-dokumentiNoteikumu projekts no 2019. gada 8. līdz 22. novembrim elektroniski tika nosūtīts saskaņošanai Lauksaimniecības tehnikas ražotāju un tirgotāju asociācijai, Zemnieku saeimai un Lauksaimnieku organizāciju sadarbības padomei. |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi.Saskaņošanas laikā iebildumi no sabiedrības pārstāvjiem un nevalstiskajām organizācijām netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts tehniskās uzraudzības aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav.  |

Zemkopības ministrs K. Gerhards

Bumbuls 67027184

adris.bumbuls@zm.gov.lv